**OPIS ŠTUDIJNÉHO PROGRAMU**

**Vysoká škola:** *Prešovská univerzita v Prešove*

**Fakulta:** *Filozofická fakulta*

**Sídlo fakulty (adresa):** *ul. 17. novembra č. 1, 080 01 Prešov, Slovenská republika*

Orgán vysokej školy na schvaľovanie študijného programu: **Rada pre vnútorný systém kvality Prešovskej univerzity**

Dátum schválenia študijného programu alebo úpravy študijného programu:

Dátum ostatnej zmeny[[1]](#footnote-1) opisu študijného programu: -

Odkaz na výsledky ostatného periodického hodnotenia študijného programu vysokou školou: -

Odkaz na hodnotiacu správu k žiadosti o akreditáciu študijného programu podľa § 30 zákona č. 269/2018 Z. z.[[2]](#footnote-2): -

1. **Základné údaje o študijnom programe**

1. Názov študijného programu a číslo podľa registra študijných programov:

*Všeobecná psychológia, 3881*

1. Stupeň vysokoškolského štúdia a ISCED-F kód stupňa vzdelávania.

*3.stupeň vysokoškolského štúdia, ISCED-F kód stupňa vzdelávania 864*

1. Miesto/-a uskutočňovania študijného programu.

*Ul. 17. novembra č. 1, 080 01 Prešov*

1. Názov a číslo študijného odboru, v ktorom sa absolvovaním študijného programu získa vysokoškolské vzdelanie, alebo kombinácia dvoch študijných odborov, v ktorých sa absolvovaním študijného programu získa vysokoškolské vzdelanie, ISCED-F kódy odboru/ odborov[[3]](#footnote-3).

*Názov študijného odboru: Psychológia*

*Číslo študijného odboru: 0313*

*ISCED-F kód odboru: 0313*

1. Typ študijného programu: *akademicky orientovaný*
2. Udeľovaný akademický titul: *doktor („philosophiae doctor“, v skratke „PhD.“).*
3. Forma štúdia[[4]](#footnote-4): *denná*
4. Pri spoločných študijných programoch spolupracujúce vysoké školy a vymedzenie, ktoré študijné povinnosti plní študent na ktorej vysokej škole (§ 54a zákona o vysokých školách): *nejedná sa o spoločný študijný program*
5. Jazyk alebo jazyky, v ktorých sa študijný program uskutočňuje[[5]](#footnote-5): *slovenský jazyk, anglický jazyk*
6. Štandardná dĺžka štúdia vyjadrená v akademických rokoch: *4 roky*
7. Kapacita študijného programu (plánovaný počet študentov), skutočný počet uchádzačov a počet študentov:

*Kapacita - plánovaný počet študentov v jednom akademickom roku: 2*

*Skutočný počet uchádzačov: od r.2017 do r. 2021 to bolo 15 uchádzačov (2017: 4; 2018: 1; 2019: 5; 2020: 1; 2021: 4)*

*Aktuálny počet študentov: 2*

1. **Profil absolventa a ciele vzdelávania**
2. Vysoká škola popíše ciele vzdelávania študijného programu ako schopnosti študenta v čase ukončenia študijného programu a hlavné výstupy vzdelávania[[6]](#footnote-6).

*Študijný program poskytuje doktorandom možnosť získavať najnovšie informácie a zručnosti v oblasti výskumu všeobecnej psychológie s interfunkčným a interdisciplinárnym pohľadom a v celostnom historicko-sociálnom kontexte. Doktorand nadobúda orientáciu v histórii a súčasných smeroch psychológie ako bio-sociálnej vedy. Ďalej ovláda metodologické prístupy psychologického výskumu, vrátane pokročilých štatistických metód disciplíny. Stáva sa spôsobilým rozvíjať psychologický výskum na Slovensku a udržiavať kontinuitu tohto výskumu výchovou nových študentov/tiek.*

1. Vysoká škola indikuje povolania, na výkon ktorých je absolvent v čase absolvovania štúdia pripravený a potenciál študijného programu z pohľadu uplatnenia absolventov.

*Uplatnenie absolventa je predovšetkým v akademickej sfére, t. j. vo vysokoškolskom vzdelávaní a na výskumných pracoviskách. Perspektívne pôjde o rozšírenie možnosti jeho uplatnenia vo všetkých spoločensko–ekonomických oblastiach.*

*Povolania indikované absolvovaním študijného programu: vysokoškolský učiteľ, vedecký pracovník v oblasti psychológie.*

1. Relevantné externé zainteresované strany, ktoré poskytli vyjadrenie alebo súhlasné stanovisko k súladu získanej kvalifikácie so sektorovo-špecifickými požiadavkami na výkon povolania**[[7]](#footnote-7)**.

*Mgr. Denisa Fedáková, PhD., riaditeľka Centra spoločenských a psychologických vied SAV, v. v. i., Spoločenskovedného ústavu, Bratislava*

1. **Uplatniteľnosť**
2. Hodnotenie uplatniteľnosti absolventov študijného programu.

*Uplatniteľnosť absolventov študijných programov v odbore psychológia je periodicky vyhodnocovaná a) zisťovaním uplatniteľnosti na trhu práce na základe vyžiadaných údajov z Ústredia práce, sociálnych vecí a rodiny; b) zisťovaním spätnej väzby na štúdium kontaktovaním absolventov štúdia. Absolventi študijného programu Všeobecná psychológia prevažne pôsobia v akademickom prostredí školiaceho pracoviska prípadne pôsobia ako odborníci v praxi školskej psychológie, poradenskej psychológie či v praxi pracovnej a organizačnej psychológie. Na základe pravidelného monitoringu a informácií Odboru štatistík informačno-komunikačných technológií*

*Ministerstva práce, sociálnych vecí a rodiny, možno konštatovať nulovú nezamestnanosť absolventov študijného programu všeobecná psychológia za roky 2017 -2021.*

1. Prípadne uviesť úspešných absolventov študijného programu.

*Z absolventov študijného programu od roku 2017 uvádzame výber významných odborníkov aktuálne pôsobiacich vo vysokoškolskom prostredí:*

*Mgr. Matúš Adamkovič, PhD. – Je výskumným pracovníkom na inštitúte psychológie FF PU; je spoluautorom 19 CC článkov (z toho 4 sú aktuálne akceptované do tlače). Je zodpovedným riešiteľom 1 APVV projektu, bol/je spoluriešiteľom 3 APVV projektov, 2 projektov VEGA, 2 projektov zo štrukturálnych fondov a projektu PRIMUS. Pravidelne aktívne participuje na nadnárodných kolaboračných projektoch/platformách ako napr. SCORE (Center for Open Science), Psychological Science Accelerator a podobne. Je recenzentom pre viacero CC časopisov, vrátane Nature Human Behaviour.*

*PhDr. Michaela Pariľáková, PhD. – Počas doktorandského štúdia bola spoluriešiteľkou dvoch VEGA projektov (VEGA 1/0932/16; VEGA 1/0610/16) a APVV projektu (APVV-15-0404). Spolupracovala s pracovnou skupinou pod záštitou HBSC Slovensko (Health Behavior in school-aged children). Výstupom tejto spolupráce sú štúdie publikované v zahraničných karentovaných časopisoch. Ako recenzent posudzovala viacero zahraničných a domácich publikácií. Aktuálne pôsobí ako odborný asistent na inštitúte psychológie FF PU, je vedená v zozname hodnotiteľov projektov KEGA, zapojená vo výskumnom projekte VEGA 1/0719/20 a podieľa sa na výbere vedúcich pracovníkov na obsadenie pracovných pozícií na úrovni Prešovského samosprávneho kraja.*

*PhDr. Jaroslava Babjáková, PhD. – už ako doktorandka publikovala v karentovanom časopise, participovala na výskumnom projekte APVV, bola hlavnou riešiteľkou projektu podporenom Grantovou agentúrou pre doktorandov a mladých vedecko-pedagogických pracovníkov Prešovskej univerzity v Prešove. V roku 2020 jej bola udelená Cena rektora za úspešnú reprezentáciu Prešovskej univerzity v Prešove. V súčasnosti pôsobí ako odborná asistentka na inštitúte psychológie FF PU, je spoluriešiteľkou viacerých výskumných projektov, recenzentkou v dvoch zahraničných časopisoch, participuje na medzinárodnom výskume v schéme Erasmus+ a bola jej schválená žiadosť na výskumný zahraničný pobyt s jeho realizáciou v roku 2022.*

1. Hodnotenie kvality študijného programu zamestnávateľmi (spätná väzba).

*Hlavnou oblasťou uplatniteľnosti absolventov je akademické prostredie, indikátorom kvality študijného programu je z pohľadu zamestnávateľa záujem o absolventov a ich začleňovanie do zamestnaneckého pomeru na univerzite a následná bonitná vedecko-výskumná činnosť takýchto pracovníkov.*

1. **Štruktúra a obsah študijného programu[[8]](#footnote-8)**
2. Vysoká škola popíše pravidlá na utváranie študijných plánov v študijnom programe.

*Utváranie študijných plánov v študijnom programe sa riadi pravidlami vymedzenými* [*Študijným poriadkom PU*](https://www.unipo.sk/public/media/1076/stud_por2018.pdf.pdf) *a*[*Smernicou k doktorandskému štúdiu na FF PU*](https://www.unipo.sk/public/media/1076/smernica_PhD_10_2016_1.pdf)*, ktoré určujú časovú náročnosť práce študenta, štruktúru študijného programu rozčleneného na študijnú, pedagogicko-vzdelávaciu časť a tvorivú činnosť v oblasti vedy, kreditové dotácie pre jednotlivé súčasti študijného programu a minimálne počty kreditov pre absolvovanie jednotlivých zložiek študijného programu, povinné, povinne voliteľné a výberové jednotky študijného programu. Smernica k doktorandskému štúdiu zároveň obsahuje Model doktorandského štúdia definujúci prepojenosť a nadväznosť jednotlivých zložiek študijného programu.*

1. Vysoká škola zostaví odporúčané študijné plány pre jednotlivé cesty v štúdiu[[9]](#footnote-9).

*Odporúčaný študijný plán v študijnom programe Všeobecná psychológia je dostupný* [***TU***](https://www.unipo.sk/filozoficka-fakulta/instituty-fakulty/ips-ff/akreditacia/akreditovane-studijne-programy/standardne/psychologia-phd/)*.*

1. V študijnom pláne spravidla uvedie:

* jednotlivé časti študijného programu (moduly, predmety a iné relevantné školské a mimoškolské činnosti za predpokladu, že prispievajú k dosahovaniu želaných výstupov vzdelávania a prinášajú kredity) v štruktúre povinné, povinne voliteľné a výberové predmety,

*Študijný plán je koncipovaný podľa Modelu doktorandského štúdia obsiahnutého v Smernici k doktorandskému štúdiu na FF PU, samotný študijný plán obsahuje jednotky rozčlenené na povinné, povinne voliteľné a výberové predmety.*

* v študijnom programe vyznačí **profilové predmety** príslušnej cesty v štúdiu (špecializácie),

*Študijný plán obsahuje identifikáciu profilových predmetov so signifikantným vplyvom na dosiahnutie profilu absolventa.*

* pre každú vzdelávaciu časť/ predmet definuje výstupy vzdelávania a súvisiace kritériá a pravidlá ich hodnotenia tak, aby boli naplnené všetky vzdelávacie ciele študijného programu (môžu byť uvedené len v Informačných listoch predmetov v časti Výsledky vzdelávania a v časti Podmienky absolvovania predmetu),

*Jednotlivé výstupy vzdelávania sú súčasťou informačných listov predmetov študijného programu.*

* prerekvizity, korekvizity a odporúčania pri tvorbe študijného plánu,

*Previazanosť jednotlivých jednotiek študijného programu je vyjadrená v prerekvizitách k predmetu štúdia, ktoré sú súčasťou informačných listov i odporúčaného študijného plánu.*

* pre každú vzdelávaciu časť študijného plánu/predmet stanoví používané vzdelávacie činnosti (prednáška, seminár, cvičenie, záverečná práca, projektová práca, laboratórne práce, stáž, exkurzia, terénne praktikum, odborná prax, štátna skúška a ďalšie, prípadne ich kombinácie) vhodné na dosahovanie výstupov vzdelávania,

*Vzdelávacie činnosti sú v hodinovej dotácii uvedené v odporúčanom študijnom pláne a podrobnejšie popísané v informačných listoch pre každú vzdelávaciu časť / predmet študijného plánu.*

* metódy, akými sa vzdelávacia činnosť uskutočňuje – prezenčná, dištančná, kombinovaná (v súlade s Informačnými listami predmetov),
* osnovu/ sylaby predmetu[[10]](#footnote-10),
* pracovné zaťaženie študenta („rozsah“ pre jednotlivé predmety a vzdelávacie činnosti samostatne)[[11]](#footnote-11),
* kredity pridelené každej časti na základe dosahovaných výstupov vzdelávania a súvisiaceho pracovného zaťaženia,
* osobu zabezpečujúcu predmet (alebo partnerskú organizáciu a osobu[[12]](#footnote-12)) s uvedením kontaktu,
* učiteľov predmetu (alebo podieľajúce sa partnerské organizácie a osoby) (môžu byť uvedené aj v IL predmetov),

*Metódy vzdelávacích činností, osnova predmetu, pracovné zaťaženie študenta a kreditová dotácia predmetu, osoby zabezpečujúce predmet sú podrobne uvedené v informačných listoch pre každú vzdelávaciu časť / predmet študijného plánu.*

* miesto uskutočňovania predmetu (ak sa študijný programu uskutočňuje na viacerých pracoviskách).

*Študijný program a predmety študijného plánu sa uskutočňujú v sídle / mieste uskutočňovania študijného programu (1.c)*

1. Vysoká škola uvedie počet kreditov, ktorého dosiahnutie je podmienkou riadneho skončenia štúdia a ďalšie podmienky, ktoré musí študent splniť v priebehu štúdia študijného programu a na jeho riadne skončenie, vrátane podmienok štátnych skúšok, pravidiel na opakovanie štúdia a pravidiel na predĺženie, prerušenie štúdia.

*Počet kreditov potrebný pre riadne skončenie štúdia: 240*

*Ďalšie podmienky pre riadne skončenie štúdia vrátane podmienok štátnych skúšok (najmä dizertačnej skúšky a obhajoby dizertačnej práce) sú definované v Študijnom poriadku PU a v Smernici k doktorandskému štúdiu na FF PU.*

1. Vysoká škola pre jednotlivé študijné plány uvedie podmienky absolvovania jednotlivých častí študijného programu a postup študenta v študijnom programe v štruktúre:

* počet kreditov za povinné predmety potrebných na riadne skončenie štúdia/ ukončenie časti štúdia,
* počet kreditov za povinne voliteľné predmety potrebných na riadne skončenie štúdia/ ukončenie časti štúdia,
* počet kreditov za výberové predmety potrebných na riadne skončenie štúdia/ ukončenie časti štúdia,
* počet kreditov potrebných na skončenie štúdia/ukončenie časti štúdia za spoločný základ a za príslušnú aprobáciu, ak ide o učiteľský kombinačný študijný program, alebo prekladateľský kombinačný študijný program,
* počet kreditov za záverečnú prácu a obhajobu záverečnej práce potrebných na riadne skončenie štúdia,
* počet kreditov za odbornú prax potrebných na riadne skončenie štúdia/ukončenie časti štúdia,
* počet kreditov potrebných na riadne skončenie štúdia/ ukončenie časti štúdia za projektovú prácu s uvedením príslušných predmetov v inžinierskych študijných programoch,
* počet kreditov potrebných na riadne skončenie štúdia/ ukončenie časti štúdia za umelecké výkony okrem záverečnej práce v umeleckých študijných programoch.

*Počty kreditov pre riadne skončenie štúdia v požadovanej štruktúre určuje Smernica k doktorandskému štúdiu na FF PU čl. 7. V súlade s uvedenými ustanoveniami má pre riadne ukončenie štúdia študent získať zo študijnej a pedagogicko-vzdelávacej činnosti minimálne 80 kreditov, z toho musí absolvovať povinné predmety (30 kreditov) a povinne voliteľné predmety (minimálne 1 povinne voliteľný predmet) a dizertačnú skúšku (30 kreditov). Z tvorivej činnosti v oblasti vedy má študent získať minimálne 145 kreditov, z toho musí absolvovať povinné predmety obhajoby dizertačnej práce za 40 kreditov a musí získať minimálne 70 kreditov za jednotky publikačnej činnosti. Študent si vyberá podľa individuálneho študijného plánu z povinne voliteľných a výberových predmetov tak, aby dosiahol potrebný počet a štruktúru kreditov. Na úspešné ukončenie štúdia je potrebné získať minimálne 240 kreditov z toho spolu 100 kreditov za povinné predmety (vrátane predmetov dizertačnej skúšky, dizertačnú prácu a jej obhajobu).*

1. Vysoká škola popíše pravidlá pre overovanie výstupov vzdelávania a hodnotenie študentov a možnosti opravných postupov voči tomuto hodnoteniu.

*Pravidlá overovania výstupov vzdelávania, hodnotenia študentov a možnosti opravných prostriedkov sú špecifikované v Študijnom poriadku PU, čl.16, 17 a 18.*

1. Podmienky uznávania štúdia, alebo časti štúdia.

*Podmienky uznávania štúdia alebo časti štúdia sú špecifikované v Študijnom poriadku PU, čl.20.*

1. Vysoká škola uvedie témy záverečných prác študijného programu (alebo odkaz na zoznam).

*Odborová komisia študijného odboru Psychológia (pre študijný program Všeobecná psychológia) každoročne schvaľuje témy dizertačných prác pre nasledujúci akademický rok. Pre akademický rok 2022/2023 schválila odborová komisia nasledovný zoznam tém:*

*Školiteľ dizertačnej práce - Doc. Mgr. Peter Babinčák, PhD.:*

*1.Dôsledky nadmerného hrania (IGD) z perspektívy adolescentov a rodičov - longitudinálny výskum*

*2.Rizikové faktory závislosti na hraní digitálnych hier a problematického používania internetu*

*Školiteľka dizertačnej práce- Doc. PhDr. Gabriela Mikulášková, PhD.:*

*1.Účinné faktory psychoterapie z pohľadu psychoterapeutov a klientov*

*2.Transgeneračná trauma - naratívna analýza*

*Školiteľ dizertačnej práce - Prof. PhDr. Jozef Džuka, CSc:.*

*1. Klimatické zmeny a psychologický výskum*

*Školiteľ dizertačnej práce - Doc. Mgr. Marcel Martončik, PhD.:*

*1. Fenomenológia baženia a abstinenčných príznakov a ich vzťah k poruche v dôsledku hrania digitálnych hier*

*2. Efekt diskusných príspevkov na dôveryhodnosť spravodajských informácií*

*Školiteľ dizertačnej práce - Mgr. Gabriel Baník, PhD.:*

*1. Ktoré symptómy v depresii sú dôležité a s akými rizikovými faktormi a dôsledkami sa spájajú? Pohľad pacientov, terapeutov a prierezových dát*

1. Vysoká škola popíše alebo sa odkáže na:

* pravidlá pri zadávaní, spracovaní, oponovaní, obhajobe a hodnotení záverečných prác v študijnom programe,

*Univerzita má vypracovaný ucelený systém procesov zabezpečujúcich postup prípravy a organizácie záverečných prác vo všetkých stupňoch štúdia. Základným dokumentom je Smernica o náležitostiach záverečných prác, ich bibliografickej registrácii, kontrole originality, uchovávaní a sprístupňovaní, ktorá spresňuje všeobecné ustanovenia, základné pojmy, charakteristiku a formálnu úpravu záverečných prác, etiku a techniku citovania a bibliografických odkazov, štruktúru práce, odovzdávanie, kontrolu originality a sprístupňovanie, pôsobnosť univerzity, jej súčastí a pôsobnosť autora záverečnej práce, informácie o Centrálnom registri záverečných prác a o pôsobnosti ministerstva a univerzity, záverečné ustanovenia.*

*Náležitosti dizertačnej práce, jej posudzovania a obhajoby definuje vo svojich ustanoveniach Študijný poriadok PU v čl.35-38 a Smernica k doktorandskému štúdiu na FF PU čl.11.*

* možnosti a postupy účasti na mobilitách študentov,

*V zmysle Študijného poriadku PU (čl. 15, bod 6 a 7) má študent fakulty právo absolvovať časť štúdia na inej vysokej škole v Slovenskej republike alebo v zahraničí. Súhlas na štúdium a na čas jeho trvania udeľuje podľa typu mobility dekan/rektor, príp. prorektor pre vonkajšie vzťahy a je záležitosťou trojstrannej zmluvy medzi študentom, vysielajúcou fakultou a prijímajúcou fakultou. Fakulta po návrate študentovi uzná časť štúdia v súlade so zmluvou, s európskym štandardom a Európskym systémom transferu kreditov. Ak študent absolvoval časť štúdia na vysokej škole, ktorá nemá implementovaný kompatibilný kreditový systém, uznanie kreditov posúdi garant študijného programu a kredity prizná fakultný ECTS koordinátor. Študent je povinný podpísať s gestorským pracoviskom a príslušným prodekanom Dohodu o prenose kreditov pred odchodom na mobilitu na vysielajúcej fakulte.*

* pravidlá dodržiavania akademickej etiky a vyvodzovania dôsledkov,

*Etický kódex Prešovskej univerzity v Prešove: Vedecká integrita a etika stanovuje základné etické zásady a požiadavky na správanie členov akademickej obce a ostatných zamestnancov univerzity týkajúce sa ich akademických a odborných aktivít, predovšetkým realizovanej vzdelávacej, vedecko-výskumnej, vývojovej, umeleckej a ďalšej tvorivej činnosti, ako aj riadiacich a podporných činností. Dôsledky porušenia Etického kódexu rieši Etická komisia na úrovni univerzity, resp. fakulty. Porušenie etických zásad, ktoré sú disciplinárnym priestupkom, rieši Disciplinárna komisia univerzity, resp. fakulty. Študijný poriadok PU (čl. 43) uvádza, že plagiátorstvo sa považuje za priestupok a je predmetom disciplinárneho konania. Používanie nepovolených podkladov a pomôcok, získavanie informácií od iných osôb, poskytovanie informácií iným skúšaným a podvádzanie sú dôvodmi na vylúčenie z hodnotenia predmetu skúškou alebo priebežným hodnotením (čl. 16 bod 10 Študijného poriadku Prešovskej univerzity v Prešove).*

* postupy aplikovateľné pre študentov so špeciálnymi potrebami,

*Podporu pre študentov so špecifickými potrebami koordinuje na univerzite Centrum pre podporu študentov PU v Prešove, pričom na jednotlivých fakultách, FF PU nevynímajúc, pôsobia fakultní koordinátori. Vyučujúci v prípade študentov so špecifickými potrebami postupujú v súlade s odporúčaniami Metodického sprievodcu pre študentov so špecifickými potrebami, ako aj konkrétnymi odporúčaniami fakultného koordinátora pre prácu so študentmi so špecifickými potrebami. Študenti sú o možnosti požiadať o štatút študenta so špecifickými potrebami informovaní pri úvode do štúdia, ako aj prostredníctvom webovej stránky univerzity a fakulty. Univerzitný dokument Metodický sprievodca pre študentov so špecifickými potrebami v čl. 7 Práva a zodpovednosť študenta so špecifickými potrebami špecifikuje práva študenta so špecifickými potrebami, medzi ktoré patria napr. právo na: a) využívanie špecifických vzdelávacích prostriedkov, b) individuálne vzdelávacie prístupy, c) osobitné podmienky na vykonávanie študijných povinností bez znižovania požiadaviek na študijný výkon, d) individuálny prístup vysokoškolských pedagógov.*

* postupy podávania podnetov a odvolaní zo strany študenta.

*V prípade podnetov a odvolaní týkajúcich sa hodnotenia študijných výsledkov môže prodekan/prorektor pre vzdelávanie na žiadosť študenta povoliť v odôvodnených prípadoch vykonať skúšku v opravnom termíne pred komisiou, ktorú menuje dekan/rektor. O komisionálnu skúšku je možné požiadať na študijnom oddelení fakulty najneskôr do piatich pracovných dní po uskutočnení riadneho termínu alebo prvého opravného termínu skúšky (Študijný poriadok PU, čl. 16, bod 21). Ďalšie možnosti opravných postupov voči hodnoteniu je možné realizovať na základe Zákona o sťažnostiach 9/2010 Z. z., ktorý upravuje postup pri podávaní, vybavovaní a kontrole vybavovania sťažností fyzických osôb alebo právnických osôb. Podávanie podnetov a poukázanie na konkrétne nedostatky môžu študenti realizovať prostredníctvom svojich zástupcov v Akademickom senáte FF PU. Študentom je počas štúdia zároveň umožnené poskytovať spätnú väzbu rôznymi formami, spravidla v podobe dotazníkov spätnej väzby administrovaných na konci semestra.*

1. **Informačné listy predmetov študijného programu**

*Informačné listy predmetov študijného programu sú v štruktúre podľa vyhlášky č. 614/2002 Z. z. uvedené v prílohe žiadosti o udelenie akreditácie študijného programu a sú dostupné* [***TU***](https://www.unipo.sk/filozoficka-fakulta/instituty-fakulty/ips-ff/akreditacia/akreditovane-studijne-programy/standardne/psychologia-phd/)*.*

1. **Aktuálny harmonogram akademického roka a aktuálny rozvrh** (alebo hypertextový odkaz).

*Aktuálny harmonogram AR je dostupný* [*TU*](https://www.unipo.sk/vseobecne-informacie/studenti/harmonogram/)*.*

*Aktuálny rozvrh je dostupný v informačnom systéme MAIS –* [*verejný portál Rozvrhy*](https://student.unipo.sk/maisportal/rozvrhy.mais)*.*

1. **Personálne zabezpečenie študijného programu**
2. Osoba zodpovedná za uskutočňovanie, rozvoj a kvalitu študijného programu (s uvedením funkcie a kontaktu).

*Prof. PhDr. Jozef Džuka, CSc. (*[*jozef.dzuka@unipo.sk*](mailto:jozef.dzuka@unipo.sk)*), funkčné zaradenie: profesor*

1. Zoznam osôb zabezpečujúcich profilové predmety študijného programu s priradením k predmetu s prepojením na centrálny Register zamestnancov vysokých škôl, s kontaktom (môžu byť uvedení aj v študijnom pláne).

*Prof. PhDr. Jozef Džuka, CSc. (*[*jozef.dzuka@unipo.sk*](mailto:jozef.dzuka@unipo.sk)*,* [*https://www.portalvs.sk/regzam/detail/6356*](https://www.portalvs.sk/regzam/detail/6356)*)*

*Zoznam profilových predmetov: Experimentálno-psychologický výskum – výsledky a príprava na publikovanie, Vybrané štatistické a psychometrické postupy, Aktuálne prístupy k výskumu emócií a motivácie*

*Doc. Mgr. Peter Babinčák, PhD. (*[*peter.babincak@unipo.sk*](mailto:peter.babincak@unipo.sk)*,* [*https://www.portalvs.sk/regzam/detail/6350*](https://www.portalvs.sk/regzam/detail/6350)*)*

*Zoznam profilových predmetov: Úvod do zmiešaných metód vo výskume*

*Doc. Mgr. Marcel Martončik, PhD. (*[*marcel.martoncik@unipo.sk*](mailto:marcel.martoncik@unipo.sk)*, https://www.portalvs.sk/regzam/detail/20083)*

*Zoznam profilových predmetov: Vybrané štatistické a psychometrické postupy, Štrukturálne modelovanie – teória a praktická realizácia*

*Doc. PhDr. Gabriela Mikulášková, PhD. (*[*gabriela.mikulaskova@unipo.sk*](mailto:gabriela.mikulaskova@unipo.sk)*, https://www.portalvs.sk/regzam/detail/6402)*

*Zoznam profilových predmetov: Súčasné smery v psychológii – aktuálne paradigmy*

*Mgr. Gabriel Baník, PhD. (*[*gabriel.banik@unipo.sk*](mailto:gabriel.banik@unipo.sk)*,* [*https://www.portalvs.sk/regzam/detail/23264*](https://www.portalvs.sk/regzam/detail/23264)*)*

*Zoznam profilových predmetov: Štrukturálne modelovanie – teória a praktická realizácia*

1. Odkaz na vedecko/umelecko-pedagogické charakteristiky osôb zabezpečujúcich profilové predmety študijného programu.

*Vedecko/umelecko-pedagogické charakteristiky osôb zabezpečujúcich profilové predmety študijného programu sú dostupné* [*TU*](https://www.unipo.sk/filozoficka-fakulta/instituty-fakulty/ips-ff/akreditacia/akreditovane-studijne-programy/standardne/vupch/)*.*

1. Zoznam učiteľov študijného programu s priradením k predmetu a prepojením na centrálny register zamestnancov vysokých škôl, s uvedením kontaktov (môže byť súčasťou študijného plánu).

*Okrem osôb zabezpečujúcich profilové predmety sú to títo učitelia:*

*Doc. PhDr. Štefan Vendel, CSc. (*[*stefan.vendel@unipo.sk*](mailto:stefan.vendel@unipo.sk)*,* [*https://www.portalvs.sk/regzam/detail/6439*](https://www.portalvs.sk/regzam/detail/6439)*)*

*Vyučované predmety: Kognitívna psychológia – súčasné prístupy*

*Mgr. Matúš Adamkovič, PhD. (*[*matus.adamkovic@unipo.sk*](mailto:matus.adamkovic@unipo.sk)*,* [*https://www.portalvs.sk/regzam/detail/32443*](https://www.portalvs.sk/regzam/detail/32443)*)*

*Vyučované predmety: Štrukturálne modelovanie – teória a praktická realizácia*

*prof. PaedDr. Lenka Pasternáková, PhD., MBA (*[*lenka.pasternakova@unipo.sk*](mailto:lenka.pasternakova@unipo.sk)*,* [*https://www.portalvs.sk/regzam/detail/6520*](https://www.portalvs.sk/regzam/detail/6520)*)*

*Vyučované predmety: Základy vysokoškolskej pedagogiky*

*prof. PhDr. Viera Bilasová, CSc. (*[*viera.bilasova@unipo.sk*](mailto:viera.bilasova@unipo.sk)*,* [*https://www.portalvs.sk/regzam/detail/6245*](https://www.portalvs.sk/regzam/detail/6245)*)*

*Vyučované predmety: Filozofia mysle*

*PaedDr. Erika Kofritová, PhD. (*[*erika.kofritova@unipo.sk*](mailto:erika.kofritova@unipo.sk)*,* [*https://www.portalvs.sk/regzam/detail/17863*](https://www.portalvs.sk/regzam/detail/17863)*)*

*Vyučované predmety: Cudzí jazyk v akademickom diskurze – anglický*

1. Zoznam školiteľov záverečných prác s priradením k témam (s uvedením kontaktov).

*Prof. PhDr. Jozef Džuka, CSc. (*[*jozef.dzuka@unipo.sk*](mailto:jozef.dzuka@unipo.sk)*), témy dizertačnej práce: 1. Klimatické zmeny a psychologický výskum*

*Doc. Mgr. Peter Babinčák, PhD. (*[*peter.babincak@unipo.sk*](mailto:peter.babincak@unipo.sk)*), témy dizertačnej práce: 1. Otcovstvo v súčasnej spoločnosti - roly a funkcie otca a ich úloha v kontexte fungovania rodiny a manželstva, 2. Dôsledky nadmerného hrania (IGD) z perspektívy adolescentov a rodičov - longitudinálny výskum, 3.Rizikové faktory závislosti na hraní digitálnych hier a problematického používania internetu.*

*Doc. Mgr. Marcel Martončik, PhD. (*[*marcel.martoncik@unipo.sk*](mailto:marcel.martoncik@unipo.sk)*), témy dizertačnej práce: 1. Fenomenológia baženia a abstinenčných príznakov a ich vzťah k poruche v dôsledku hrania digitálnych hier, 2. Efekt diskusných príspevkov na dôveryhodnosť spravodajských informácií.*

*Doc. PhDr. Gabriela Mikulášková, PhD. (*[*gabriela.mikulaskova@unipo.sk*](mailto:gabriela.mikulaskova@unipo.sk)*), témy dizertačnej práce: 1. Rizikové faktory sekundárnej traumatizácie v pomáhajúcich profesiách, 2. Emocionálne, kognitívne a sociálne dôsledky chudoby na deti, 3. Účinné faktory psychoterapie z pohľadu psychoterapeutov a klientov, 4.Transgeneračná trauma - naratívna analýza.*

*Mgr. Gabriel Baník, PhD. (*[*gabriel.banik@unipo.sk*](mailto:gabriel.banik@unipo.sk)*), témy dizertačnej práce: 1. Ktoré symptómy v depresii sú dôležité a s akými rizikovými faktormi a dôsledkami sa spájajú? Pohľad pacientov, terapeutov a prierezových dát.*

1. Odkaz na vedecko/umelecko-pedagogické charakteristiky školiteľov záverečných prác.

*Vedecko/umelecko-pedagogické charakteristiky školiteľov záverečných prác sú dostupné* [*TU*](https://www.unipo.sk/filozoficka-fakulta/instituty-fakulty/ips-ff/akreditacia/akreditovane-studijne-programy/standardne/vupch/)*.*

1. Zástupcovia študentov, ktorí zastupujú záujmy študentov študijného programu (meno a kontakt).

*Mgr. Lenka Vargová (*[*lenka.vargova@smail.unipo.sk*](mailto:lenka.vargova@smail.unipo.sk)*)*

1. Študijný poradca študijného programu (s uvedením kontaktu a s informáciou o prístupe k poradenstvu a o rozvrhu konzultácií).

*Správca OŠP ako poradca študijného programu: doc. Mgr. Marcel Martončik, PhD. (*[*marcel.martoncik@unipo.sk*](mailto:marcel.martoncik@unipo.sk)*), konzultačné hodiny uvedené* [*TU*](https://www.unipo.sk/filozoficka-fakulta/instituty-fakulty/ips-ff/kontaktyakonzultacie/)*.*

1. Iný podporný personál študijného programu – priradený študijný referent, kariérny poradca, administratíva, ubytovací referát a podobne (s kontaktami).

*Priradená študijná referentka: Mgr. Martina Muchová, PhD., Útvar pre vzdelávanie a doktorandské štúdium FF PU v Prešove, e-mail:* [*martina.muchova@unipo.sk*](mailto:martina.muchova@unipo.sk)*, tel.kontakt: 051/757 08 30, č. miestnosti: 129*

1. **Priestorové, materiálne a technické zabezpečenie študijného programu a podpora**
2. Zoznam a charakteristika učební študijného programu a ich technického vybavenia s priradením k výstupom vzdelávania a predmetu (laboratóriá, projektové a umelecké štúdiá, ateliéry, dielne, tlmočnícke kabíny, kliniky, kňazské semináre, vedecké a technologické parky, technologické inkubátory, školské podniky, strediská praxe, cvičné školy, učebno-výcvikové zariadenia, športové haly, plavárne, športoviská).

*Pri zabezpečení výučby v študijnom programe je využívané materiálno technické vybavenie fakulty, najmä knižnično-informačné služby prostredníctvom Univerzitnej knižnice PU, priestorové vybavenie fakulty pre výučbu s priebežne modernizovaným vybavením výpočtovou a prezentačnou technikou, akademický informačný systém pre riadenie štúdia MAIS. Inštitút psychológie pre výučbu využíva výučbové priestory fakulty, najmä však dve prednáškové miestnosti (miestnosť č.90 a 76), seminárnu miestnosť (č.423) a počítačové laboratórium. Zároveň disponuje menšou seminárnou miestnosťou (č.476b) a 10 kancelárskymi miestnosťami. Výučbové priestory využívajú doktorandi predovšetkým pre vlastnú pedagogickú činnosť.*

*Počítačové laboratórium inštitútu psychológie slúži študentom a zamestnancom inštitútu psychológie na analýzu výskumných údajov. Je zariadené štandardnou výpočtovou technikou so softvérom pre kvantitatívne a kvalitatívne výskumné analýzy, umožňuje prístup do fulltextových databáz odborných časopisov (informačné zdroje sú prístupné cez rozhranie Univerzitnej knižnice, k dispozícii sú fulltextové databázy ako napr. Proquest, EBSCO a databázy abstraktov ako sú Web of Science či Scopus), súčasťou sú zariadenia na záznam a prezentáciu výskumných údajov (dataprojektory, digitálna kamera, diktafóny,...). K vybaveniu laboratória patria aj zariadenia (HRV, EEG biofeedback, bitalino, biostrap, eye-tracker) na záznam a analýzu vybraných psychofyziologických ukazovateľov (napr. HRV, EEG aktivita, galvanický odpor kože, analýza spánku, respiračná aktivita a pod.) Vybrané zariadenia (EEG biofeedback a HRV biofeedback) umožňujú aj tréning aplikáciou mechanizmov spätnej väzby. Technická a softvérová vybavenosť umožňuje vykonávať mnohé zložité výskumné analýzy špecifické pre výskum v sociálnych a behaviorálnych vedách. Predstavuje nadštandard v porovnaní s obdobnými pracoviskami na vysokých školách na Slovensku. Laboratórium využívajú zamestnanci a študenti inštitútu psychológie na výučbu a výskum. Technické vybavenie laboratória sa v študijnom programe Všeobecná psychológia využíva najmä v predmetoch : Experimentálno-psychologický výskum - výsledky a príprava na publikovanie, Štrukturálne modelovanie – teória a praktická realizácia, Úvod do zmiešaných metód vo výskume, Vybrané štatistické a psychometrické postupy; a tiež pri príprave výskumov v rámci tém dizertačných prác. Inštitút psychológie zároveň disponuje rozsiahlou databázou psychodiagnostických metodík využívaných pri realizácii výskumov v rámci tém dizertačných prác. Databáza obsahuje 184 metodík pre osobnú administráciu („tužka-papier“), zároveň má pracovisko k dispozícii licenciu pre 20 elektronických verzií psychodiagnostických metód administrovaných prostredníctvom počítača (Psycho Soft System).*

1. Charakteristika informačného zabezpečenia študijného programu (prístup k študijnej literatúre podľa informačných listov predmetov), prístup k informačným databázam a ďalším informačným zdrojom, informačným technológiám a podobne).

*Informačný systém pre riadenie štúdia MAIS (Modulárny akademický informačný systém) poskytuje podporu celého životného cyklu štúdia. MAIS je určený najmä na: spracovanie a evidenciu prijímacieho konania, spracovanie a evidenciu štúdia, spracovanie študijných programov, spracovanie rozvrhu hodín. PU má prenajatú multilicenciu štatistického softvéru Statistica. Oprávnenými používateľmi licencie sú všetci učitelia, študenti a zamestnanci univerzity. Projekty zamerané na dištančnú výučbu v prostredí e-learningového vzdelávania v prevažnej miere používajú LMS Moodle, ale aj LMS systém EKP zakúpený v rámci projektov zo ŠF EÚ. Študenti majú tiež voľný prístup na Internet v priestoroch vysokoškolského areálu a študentského domova, ktorý je plne pokrytý Wi-Fi signálom. Študentom a pedagógom je k dispozícii aj fonetické laboratórium, v ktorom je možné realizovať experimentálny fonetický výskum. Je vybavené najnovším softvérom na analýzu rôznych aspektov rečového signálu.*

*Inštitút psychológie naviac oproti celofakultnej informačnej podpore disponuje vlastnou sieťovou licenciou softvéru IBM SPSS, ďalšou softvérovou výbavou pre kvantitatívne a kvalitatívne analýzy (PLS-SEM a ďalšie), softvérom pre administráciu psychodiagnostických metodík Psycho Soft System. V rámci podpory praktík otvorenej vedy inštitút vo výučbe využíva aj štatistické softvéry s otvorenou licenciou, predovšetkým R, JAMOVI, JASP.*

1. Charakteristika a rozsah dištančného vzdelávania uplatňovaná v študijnom programe s priradením k predmetom. Prístupy, manuály e-learningových portálov. Postupy pri prechode z prezenčného na dištančné vzdelávanie.

*Na dištančné vzdelávanie je využívaný Office 365, z neho najmä MS Teams a MS Forms. Konto v Office 365 majú všetci zamestnanci a študenti PU. Prešovská univerzita v Prešove tiež používa systém e-learning pre podporu online vzdelávania v prostredí Moodle. Je dostupný na adrese https://elearning.unipo.sk/, kde sa nachádzajú základné informácie, kurzy a príručky. Elektronický systém e-learning v prostredí Moodle je k dispozícii všetkým študentom, učiteľom a zamestnancom Prešovskej univerzity.*

*Na treťom stupni štúdia je výučba predmetov štúdia realizovaná kombinovanou formou, Rozsah dištančných a prezenčných aktivít vzdelávania je špecifikovaná v informačných listoch predmetov štúdia.*

1. Partneri vysokej školy pri zabezpečovaní vzdelávacích činností študijného programu a charakteristika ich participácie.

*Vysoká škola pri realizácii vzdelávacích aktivít študijného programu spolupracuje s viacerými partnermi s rôznou náplňou a mierou ich participácie.*

*Centrum spoločenských a psychologických vied SAV, v. v. i., Spoločenskovedný ústav, Bratislava – účasť v komisiách pre dizertačné skúšky a obhajoby dizertačných prác, spolupráca vo výskumných projektoch (APVV), pri organizácii vedeckých podujatí, pri publikačných aktivitách a pri vzdelávacích aktivitách zameraných na aktuálne problémy v psychologických vedách a praktiky otvorenej vedy.*

*Katedra psychológie, FF UPJŠ v Košiciach - účasť v komisiách pre dizertačné skúšky a obhajoby dizertačných prác, spolupráca vo výskumných projektoch (APVV), pri organizácii vedeckých podujatí, pri publikačných aktivitách a pri vzdelávacích aktivitách zameraných na aktuálne problémy v psychologických vedách a praktiky otvorenej vedy.*

*Slovak Reproducibility network SKRN – spoluprác vo vzdelávacích aktivitách pre podporu praktík otvorenej vedy, školiace webináre pre používanie „otvorených“ štatistických softvérov.*

1. Charakteristika na možností sociálneho, športového, kultúrneho, duchovného a spoločenského vyžitia.

*Študentom PU je ubytovanie poskytované v štyroch samostatných zariadeniach (ŠD – Ul. 17. novembra č. 11; ŠD – Ul. 17. novembra č. 13; ŠD – Nám. Mládeže č. 2; ŠD – Exnárova č. 36) a 2 špecializovaných pracoviskách (Pravoslávny kňazský seminár; Gréckokatolícky kňazský seminár). Študentský domov vytvára podmienky pre samostatné štúdium a odpočinok ubytovaných študentov, rozvíjanie kultúrneho, spoločenského a športového života a rozvíjanie záujmovej činnosti ubytovaných študentov.*

*Študenti univerzity majú možnosť voľnočasového športového vyžitia v športových objektoch PU, ako sú plaváreň, posilňovňa, viacúčelový športový areál či multifunkčné ihrisko. Na PU v Prešove pôsobí 11 umeleckých súborov, ktoré sú členmi Rady pre umeleckú činnosť univerzity. Pôsobia pri jednotlivých fakultách univerzity a ich odbornými garantmi sú umeleckí vedúci. Počas štúdia môžu študenti pracovať v študentských médiách pôsobiacich na PU v Prešove: Rádio PaF, internetová Televízia Mediálka a online časopis Unipo Press. Pre duchovnú službu majú študenti k dispozícii Univerzitné pastoračné centrum Dr. Štefana Héseka v Prešove (ďalej UPC;* [*http://upc.unipo.sk/*](http://upc.unipo.sk/)*), ktoré je súčasťou celoslovenskej siete univerzitných pastoračných centier. Jeho hlavnou úlohou je starostlivosť o duchovné potreby vysokoškolských študentov a pedagógov. UPC pre svoje aktivity na PU využíva kaplnku v ŠD na Ul. 17. novembra, TV miestnosť v ŠD Exnárova 36 a priestory auly č. 100 na FHPV. Na pôde PU vyvíja aktivity v duchovnej oblasti aj Gréckokatolícke mládežnícke pastoračné centrum (GMPC;* [*www.gmpc.grkatpo.sk*](http://www.gmpc.grkatpo.sk)*).*

1. Možnosti a podmienky účasti študentov študijného programu na mobilitách a stážach (s uvedením kontaktov), pokyny na prihlasovanie, pravidlá uznávania tohto vzdelávania.

*Postupy a procesy podania prihlášky na mobilitu, výberu, účasti na mobilite a uznanie výsledkov získaných v zahraničí opisujú jednotlivé opatrenia rektora, ktoré sú dostupné na webovom sídle univerzity. Pravidelne sa realizujú informačné kampane o možnostiach realizácie mobilít a stáží – na univerzitnej aj fakultnej úrovni. Informácie o možnostiach mobilít sú zverejňované na webovom sídle univerzity aj fakulty.*

*Podľa Študijného poriadku PU v Prešove (čl. 15) má študent fakulty právo absolvovať časť štúdia na inej vysokej škole v Slovenskej republike alebo v zahraničí. Súhlas na štúdium a na čas jeho trvania udeľuje podľa typu mobility dekan/rektor, príp. prorektor pre vonkajšie vzťahy a marketing a je záležitosťou trojstrannej zmluvy medzi študentom, vysielajúcou fakultou a prijímajúcou fakultou. Fakulta po návrate študentovi uzná časť štúdia v súlade so zmluvou, s európskym štandardom a Európskym systémom transferu kreditov (ECTS). Ak študent absolvoval časť štúdia na vysokej škole, ktorá nemá implementovaný kompatibilný kreditový systém, uznanie kreditov posúdi garant študijného programu a kredity prizná fakultný ECTS koordinátor. Študent je povinný podpísať s gestorským pracoviskom a príslušným prodekanom Dohodu o prenose kreditov pred odchodom na mobilitu na vysielajúcej fakulte.*

*Prenos kreditov je získavanie kreditov absolvovaním časti štúdia na základe zmluvy o štúdiu na inej vysokej škole v Slovenskej republike alebo v zahraničí. Prenos kreditov je zabezpečený prihláškou na štúdium, zmluvou o štúdiu a výpisom výsledkov štúdia. Ak študent absolvuje časť štúdia v zahraničí, má pre absolvovanie predmetu nárok na náhradné plnenie študijných povinností (ktoré si pred vycestovaním písomne dohodne s vyučujúcim, resp. skúšajúcim predmetu), ak hosťujúca univerzita neponúka vhodný alternatívny predmet k predmetu študijného programu na FF PU. Bližšie náležitosti štúdia v zahraničí upravujú interné predpisy FF PU zverejnené na webovom sídle fakulty.*

*Opis postupu realizácie Erasmus+ mobilít upravuje Opatrenie rektora 8/2014 s názvom Postup realizácie odchádzajúcich študentských mobilít v rámci programu Erasmus+. Realizácia Erasmus+ mobilít pozostáva zo štyroch podprocesov, resp. krokov: (1) podanie prihlášky na mobilitu v rámci programu Erasmus+, (2) výberové konanie, (3) realizácia mobility, (4) uznanie výsledkov získaných v zahraničí, v rámci ktorých sú presne špecifikované úkony, ktoré je potrebné vykonať.*

*Opatrenie rektora ku prenosu kreditov a uznávaniu výsledkov za absolvovanie časti štúdia a odborných stáží na hosťujúcich inštitúciách v rámci študentských mobilitných programov (2009) vymedzuje úlohy inštitucionálneho a fakultného koordinátora ECTS, medzi ktoré patrí aj poskytovanie poradenstva a metodické usmerňovanie študentov a vysokoškolských učiteľov v oblasti ECTS, zabezpečovanie a koordinovanie prípravy Katalógu predmetov pre domácich a aj zahraničných študentov.*

1. **Požadované schopnosti a predpoklady uchádzača o štúdium študijného programu**
2. Požadované schopnosti a predpoklady potrebné na prijatie na štúdium.

*Podmienkou prijatia uchádzača na doktorandské štúdium študijného programu všeobecná psychológia je absolvovanie magisterského štúdia v odbore Psychológia alebo v príbuznom odbore, vymedzenom v opise tohto študijného odboru (pozri Opis bod (f)) a úspešné absolvovanie prijímacej skúšky. Rámcové podmienky prijímacieho konania sú určené Študijným poriadkom PU v Prešove. Počas prijímacej skúšky uchádzači o štúdium predstavia projekt zamýšľanej dizertačnej práce. Prijímacie konanie prebieha v ústnej forme a počas rozpravy uchádzač má dokázať schopnosť analytického, kritického a tvorivého myslenia v oblasti súvisiacej s navrhovanou témou práce. Súčasťou prijímacieho konania je aj rozprava viažuca sa na problematiku širších znalostí študovaného odboru a skúška z cudzieho jazyka.*

1. Postupy prijímania na štúdium.

*Informácie o prijímacom konaní sú zverejnené* [*TU*](https://www.unipo.sk/1071/)

1. Výsledky prijímacieho konania za posledné obdobie.

*Za obdobie od roku 2017 boli výsledky prijímacieho konania nasledovné: (rok-počet prihlášok/počet prijatých/počet zapísaných):*

*2017-4/2/2, 2018-1/0/0, 2019-5/2/2, 2020-1/1/1, 2021-4/0/0*

1. **Spätná väzba na kvalitu poskytovaného vzdelávania**
2. Postupy monitorovania a hodnotenia názorov študentov na kvalitu študijného programu.

*Inštitút psychológie FF PU každoročne administruje dotazníky spätnej väzby študentom odboru psychológia v jednotlivých semestroch štúdia. Je využívaný vlastný formát dotazníkov vychádzajúci z dlhoročnej skúsenosti s hodnotením spätnej väzby. V roku 2021 bolo hodnotenie kvality výučby zamerané predovšetkým na zmeny súvisiace so zmenami vo výučbe spôsobenými epidemiologickou situáciou.*

1. Výsledky spätnej väzby študentov a súvisiace opatrenia na zvyšovania kvality študijného programu.

*Pripomienky a podnety z dotazníkov spätnej väzby sú podkladom pre zhodnotenie výučby Radou inštitútu psychológie na jej zasadnutí. Súhrn zistení z dotazníkov spätnej väzby a súvisiace opatrenia sú súčasťou Správy o činnosti inštitútu psychológie FF PU za daný rok.*

1. Výsledky spätnej väzby absolventov a súvisiace opatrenia na zvyšovania kvality študijného programu.

*Inštitút psychológie disponuje databázou e-mailových kontaktov na absolventov štúdia, s ktorými udržiava pravidelnú elektronickú formu komunikácie. V roku 2020 pre účely aktualizácie študijných plánov a prípravy na akreditačný proces boli oslovení absolventi štúdia v odbore psychológia elektronickým dotazníkom obsahujúcim otázky zamerané na spätnú väzbu na štúdium na inštitúte psychológie na jednej strane, a zároveň na identifikáciu potrieb a požiadaviek praxe. Bol získaný textovo bohatý materiál od 136 absolventov štúdia za posledných 10 rokov, ktorého analýza bola súčasťou prípravy na zosúlaďovanie študijných programov v procese akreditácie. Súhrn zistení a návrhy z nich vyplývajúce sú uvedené v dokumente* [*TU*](https://www.unipo.sk/filozoficka-fakulta/instituty-fakulty/ips-ff/akreditacia/akreditovane-studijne-programy/standardne/psychologia-phd/)*.*

1. **Odkazy na ďalšie relevantné vnútorné predpisy a informácie týkajúce sa štúdia alebo študenta študijného programu** (napr. sprievodca štúdiom, ubytovacie poriadky, smernica o poplatkoch, usmernenia pre študentské pôžičky a podobne).

*Všeobecné informácie týkajúce sa doktorandského štúdia včítane informácií o poplatkoch, o prijímacom konaní, dizertačných skúškach a obhajobách dizertačných prác, o zápise na štúdium, potrebné tlačivá a formuláre, zoznam kontaktných osôb a ďalšie informácie sú uvedené* [*TU*](https://www.unipo.sk/filozoficka-fakulta/vzdelavanie/DS/)*.*

*Príručka pre študentov:* [*https://www.unipo.sk/public/media/16713/prirucka\_studenti\_2020-21-1.doc*](https://www.unipo.sk/public/media/16713/prirucka_studenti_2020-21-1.doc)

*Úvod do vysokoškolského štúdia:* [*https://www.unipo.sk/filozoficka-fakulta/vzdelavanie/uvod-do-vysokoskolskeho-studia/*](https://www.unipo.sk/filozoficka-fakulta/vzdelavanie/uvod-do-vysokoskolskeho-studia/)

*Sociálne štipendium, motivačné štipendium, informácie o poplatkoch, študijný poriadok, disciplinárny poriadok: https://www.unipo.sk/filozoficka-fakulta/tlaciva-dokumenty/*

*Sociálne štipendium, motivačné štipendium:* [*https://www.unipo.sk/vseobecne-informacie/studenti/stipendia/*](https://www.unipo.sk/vseobecne-informacie/studenti/stipendia/)

*Ubytovací poriadok:* [*https://www.unipo.sk/sdj/vseobecne-informacie/ubytovanie/studenti/*](https://www.unipo.sk/sdj/vseobecne-informacie/ubytovanie/studenti/)

1. Ak zmena nie je úpravou študijného programu podľa § 30 zákona č. 269/2018 Z. z. [↑](#footnote-ref-1)
2. Uvádza sa len vtedy, ak bola udelená akreditácia študijného programu podľa § 30 zákona č. 269/2018 Z. z. [↑](#footnote-ref-2)
3. Podľa Medzinárodnej štandardnej klasifikácie vzdelávania. Odbory vzdelávania a praxe 2013. [↑](#footnote-ref-3)
4. Podľa § 60 zákona č. 131/2002 Z. z. o vysokých školách. [↑](#footnote-ref-4)
5. Rozumejú sa jazyky, v ktorých sú dosahované všetky výstupy vzdelávania, uskutočňované všetky súvisiace predmety študijného programu aj štátna skúška. Vysoká škola samostatne uvedie informácie o možnosti štúdia parciálnych častí/predmetov v iných jazykoch v časti 4 opisu. [↑](#footnote-ref-5)
6. Ciele vzdelávania sú v študijnom programe dosahované prostredníctvom merateľných vzdelávacích výstupov v jednotlivých častiach (moduloch, predmetoch) študijného programu. Zodpovedajú príslušnej úrovni Kvalifikačného rámca v Európskom priestore vysokoškolského vzdelávania. [↑](#footnote-ref-6)
7. Ak ide o regulované povolania v súlade s požiadavkami pre získanie odbornej spôsobilosti podľa osobitného predpisu. [↑](#footnote-ref-7)
8. Vybrané charakteristiky obsahu študijného programu môžu byť uvedené priamo v Informačných listoch predmetov alebo doplnené informáciami Informačných listov predmetov. [↑](#footnote-ref-8)
9. V súlade s vyhláškou č. 614/2002 Z. z. o kreditovom systéme štúdia a zákonom č. 131/2002 Z. z. o vysokých školách a o zmene a doplnení niektorých zákonov. [↑](#footnote-ref-9)
10. Učitelia zabezpečujúci predmet počas posudzovania umožnia prístup pracovnej skupiny k študijným materiálom predmetu a obsahu jednotlivých vzdelávacích činností. [↑](#footnote-ref-10)
11. Odporúčame uvádzať záťaž súvisiacu s kontaktnou aj nekontaktnou výučbou v súlade s ECTS Users' Guide 2015. [↑](#footnote-ref-11)
12. Napr. pri zabezpečovaní odbornej praxe, alebo inej vzdelávacej činnosti uskutočňovanej mimo univerzity. [↑](#footnote-ref-12)